Document ID: 31994R1487

ΚΑΝΟΝΙΣΜΟΣ (ΕΚ) αριθ. 1487/94 ΤΟΥ ΣΥΜΒΟΥΛΙΟΥ της 24ης Ιουνίου 1994 για τον καθορισμό των τιμών βάσεως και αγοράς για τα κουνουπίδια, τα ροδάκινα, τα νεκταρίνια, τα λεμόνια, τις ντομάτες και τα βερίκοκα, τα αχλάδια και τις μελιτζάνες για τον Ιούλιο 1994
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), και ιδίως το άρθρο 16 παράγραφος 1,
την πρόταση της Επιτροπής,
τη γνώμη του Ευρωπαϊκού Κοινοβουλίου (2),
Εκτιμώντας:
ότι, σύμφωνα με το άρθρο 16 παράγραφος 1 του κανονισμού (ΕΟΚ) αριθ. 1035/72, πρέπει να καθοριστεί, για καθένα από τα προϊόντα που απαριθμούνται στο παράρτημα ΙΙ του εν λόγω κανονισμού και για κάθε περίοδο εμπορίας, μια τιμή βάσεως και μια τιμή αγοράς- ότι η εμπορία των εν λόγω προϊόντων, που συγκομίζονται κατά τη διάρκεια μιας καθορισμένης περιόδου εμπορίας, κλιμακώνεται από τον Ιανουάριο έως το Δεκέμβριο κάθε έτους όσον αφορά τις ντομάτες και τις μελιτζάνες, από το Μάιο έως τον Αύγουστο κάθε έτους όσον αφορά τα βερίκοκα, από το Μάιο έως τον Οκτώβριο κάθε έτους όσον αφορά τα ροδάκινα και τα νεκταρίνια, από το Μάιο έως τον Απρίλιο του επομένου έτους όσον αφορά τα κουνουπίδια και από τον Ιούνιο έως το Μάιο του επομένου έτους όσον αφορά τα λεμόνια και τα αχλάδια- ότι, ωστόσο, σύμφωνα με το άρθρο 16 παράγραφος 1 τρίτο εδάφιο του κανονισμού (ΕΟΚ) αριθ. 1035/72, δεν πρέπει να καθοριστεί ούτε τιμή βάσεως ούτε τιμή αγοράς κατά τη διάρκεια των περιόδων χαμηλής εμπορίας στην αρχή και στο τέλος της περιόδου εμπορίας-
ότι για να εξασφαλισθεί η συνέχεια των τιμών για τα κουνουπίδια, τις ντομάτες, τα βερίκοκα τα αχλάδια, τα νεκταρίνια και τα λεμόνια και η δυνατότητα παρεμβάσεως για τα αχλάδια και τις μελιτζάνες από την 1η Ιουλίου 1994, πρέπει να καθοριστεί η τιμή βάσης και η τιμή αγοράς αυτών των προϊόντων για την περίοδο από 1ης έως 31 Ιουλίου 1994, αναμένοντας απόφαση για την περίοδο εμπορίας 1994/95,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Για την περίοδο από 1ης έως 31 Ιουλίου 1994, η τιμή βάσεως και η τιμή αγοράς για τα κουνουπίδια, τα ροδάκινα, τα νεκταρίνια, τα λεμόνια, τις ντομάτες, τα βερίκοκα, τα αχλάδια και τις μελιτζάνες, εκφρασμένες σε Ecu ανά 100 χιλιόγραμμα καθαρού βάρους, καθορίζονται ως εξής:
" 21,79 9, 42,38 23, 53,99 25, 42,99 25, 41,16 23, 23,08 8, 28,27 14, 17,55 7,
Οι τιμές αυτές αναφέρονται αντιστοίχως:
- στα κουνουπίδια "με φύλλα κομμένα σε στεφάνη" της ποιοτικής κατηγορίας 1, που παρουσιάζονται σε συσκευασία,
- στα ροδάκινα των ποικιλιών Amsden, Cardinal, Charles Ingouf, Dixired, Jeronimo, J. H. Hale, Merril Gemfree, Micholini, Red Haven, San Lorenzo, Springcrest και Springtime, της ποιοτικής κατηγορίας Ι, μεγέθους 61 έως 67 χιλιοστομέτρων, που παρουσιάζονται σε συσκευασία,
- στα νεκταρίνια των ποικιλιών Armking, Crimsongold, Early sun grand, Fantasia, Indpendence, May Grand, Nectared, Snow Queen και Stark red gold, της ποιοτικής κατηγορίας Ι, μεγέθους 61 έως 67 χιλιοστομέτρων, που παρουσιάζονται σε συσκευασία,
- στα λεμόνια, της ποιοτικής κατηγορίας Ι, μεγέθους 53 έως 62 χιλιοστομέτρων, που παρουσιάζονται σε συσκευασία,
- στα βερίκοκα της ποιοτικής κατηγορίας Ι, μεγέθους ανώτερου από 30 χιλιοστόμετρα, που παρουσιάζονται σε συσκευασία,
- στις ντομάτες των τύπων "στρογγυλές" και "με ραβδώσεις" της ποιοτικής κατηγορίας Ι, μεγέθους 57 έως 67 χιλιοστομέτρων, που παρουσιάζονται σε συσκευασία,
- στα αχλάδια των ποικιλιών Beurre Hary, Bon Chretien Williams, Conference, Coscia (Ercolini), Crystallis (Beurre Napoleon, Blanquilla, Tskonika), Dr. Jules Guyot (Limonera) και Rocha, της ποιοτικής κατηγορίας Ι, μεγέθους ίσου ή μεγαλύτερου από 60 χιλιοστόμετρα, στα αχλάδια της ποικιλίας Empereur Alexandre (Kaiser Alexandre Bosc), της ποιοτικής κατηγορίας Ι, μεγέθους ίσου ή μεγαλύτερου από 70 χιλιοστόμετρα, που παρουσιάζονται σε συσκευασία,
- στις επιμήκεις μελιτζάνες, της ποιοτικής κατηγορίας Ι, μεγέθους μεγαλύτερου από 40 χιλιοστόμετρα, και στις σφαιρικές μελιτζάνες της ποιοτικής κατηγορίας Ι, μεγέθους μεγαλύτερου από 70 χιλιοστόμετρα, που παρουσιάζονται σε συσκευασία.
Οι τιμές αυτές δεν περιλαμβάνουν την επίπτωση του κόστους της συσκευασίας με την οποία παρουσιάζεται το προϊόν.
Άρθρο 2
Ο παρών κανονισμός αρχίζει να ισχύει την 1η Ιουλίου 1994.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 24 Ιουνίου 1994.

Labels: 2
17